chhatramani/nepal_legal_regulations_corpus_np huggingface dataset:
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

(४) मिनि बसको भित्री उचाई ६४ इन्च, । (५) बसको प्रवेशद्वारको पहिलो सिँढी जमिनको सतहदेखि बढीमा एक फुटको उचाई । नवौँ संशोधनद्वारा थप । (६) बसको उपयुक्त स्थानमा ढोका, झ्याल वा स्केप ह्याच सहितको सङ्कटकालीन निकासको व्यवस्था । पहिलो संशोधनद्वारा थप । (ङ) माईक्रो बस:- । (१) चालक सहित १२ देखि १४ सिट सङ्ख्या, । (२) सिटको लम्बाई कम्तीमा १५ इन्च, चौडाई कम्तीमा १६ इन्च, उचाई कम्तीमा १५ इन्च, पिठ्यूँको उचाई कम्तीमा २२ इन्च र लेग प्लेसको दूरी ११ इन्च भई सबै सिटहरू अगाडि फर्केको, । (३) माईक्रो बसको भित्री उचाई कम्तीमा १३४५ एम.एम, । (४) माईक्रो बसको प्रवेशद्वारको पहिलो सिँढी जमिनको सतहदेखि बढीमा एक फुट उचाई, र । (५) माईक्रो बसका झ्यालको लकको अवस्था दुरुस्त । नवौँ संशोधनद्वारा थप । (१क) यो उपनियम प्रारम्भ हुँदाका बखत सञ्चालनमा रहेका उपनियम (१) को खण्ड (क) को उपखण्ड (७), खण्ड (ख) को उपखण्ड (७), खण्ड (ग) को उपखण्ड (६) र खण्ड (घ) को उपखण्ड (६) बमोजिमको स्तर कायम नगरेका यात्रीवाहक सवारीको हकमा यो उपनियम प्रारम्भ भएको मितिले छ महिनाभित्र त्यस्तो स्तर कायम गर्नु पर्नेछ । (२) सिधै (डाइरेक्ट) सेवा अन्तर्गत सञ्चालन हुने बसलाई शुरु सञ्चालन भएको मितिले पाँच वर्षसम्मको लागि सञ्चालन गर्न दिइनेछ र सो अवधि नाघे पछि त्यस्तो सवारीको यान्त्रिक तथा प्राविधिक स्थिति लगायत अन्य आवश्यक कुराहरूको बारेमा प्रत्येक वर्ष जाँचबुझ गरी थप तीन वर्षसम्मको लागि सञ्चालन गर्ने अनुमति दिन सकिनेछ । (३) द्रुत (एक्सप्रेस) सेवा अन्तर्गत सञ्चालन हुने बसलाई शुरु सञ्चालन भएको मितिले आठ वर्षसम्मको लागि सञ्चालन गर्न दिइनेछ र सो अवधि नाघे पछि त्यस्तो सवारीको यान्त्रिक तथा प्राविधिक स्थिति लगायत अन्य आवश्यक कुराहरूको बारेमा प्रत्येक वर्ष जाँचबुझ गरी थप चार वर्षसम्मको लागि सञ्चालन गर्ने अनुमति दिने सकिनेछ । (४) द्रुत (एक्सप्रेस) सेवा अन्तर्गत सञ्चालन हुने मिनिबसलाई शुरु सञ्चालन भएको मितिले आठ वर्षसम्मको लागि सञ्चालन गर्न दिइनेछ र सो अवधि नाघे पछि त्यस्तो सवारीको यान्त्रिक तथा प्राविधिक स्थिति लगायत अन्य आवश्यक कुराहरूको बारेमा प्रत्येक वर्ष जाँचबुझ गरी थप सात वर्षसम्मको लागि सञ्चालन गर्ने अनुमति दिन सकिनेछ । पहिलो संशोधनद्वारा थप । (४क) लामो बाटो तथा मध्यम बाटोमा द्रुत (एक्सप्रेस) सेवा अन्तर्गत सञ्चालन हुने माईक्रो बसलाई शुरु सञ्चालन भएको मितिले पाँच वर्षसम्मको लागि सञ्चालन गर्न दिइनेछ र सो अवधि नाघे पछि त्यस्तो सवारीको यान्त्रिक तथा प्राविधिक स्थिति लगायत अन्य आवश्यक कुराहरूको बारेमा प्रत्येक वर्ष जाँचबुझ गरी थप तीन वर्षसम्मको लागि अनुमति दिइनेछ । पहिलो संशोधनद्वारा थप । (४ख) लामो बाटो, मध्यम बाटो र छोटो बाटोमा सञ्चालन हुने साधारण (लोकल) बस सेवा, मिनिबस र माईक्रोबसमा यस नियममा उल्लिखित अन्य कुराका अतिरिक्त आवश्यक औषधि तथा उपकरण सहितको प्राथमिक उपचार र आगो निभाउने यन्त्र समेतको व्यवस्था हुनु पर्नेछ । पहिलो संशोधनद्वारा थप । (४ग) यस नियमावलीमा अन्यत्र जुनसुकै कुरा लेखिएको भएतापनि सिधै (डाइरेक्ट) बस सेवा रात्री तथा दिवा सेवामा र द्रुत (एक्सप्रेस) बस सेवा, साधारण (लोकल) बस सेवा, मिनिबस, माईक्रोबस दिवा सेवामा मात्र सञ्चालन गर्ने अनुमति दिइनेछ ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

पहिलो संशोधनद्वारा थप । (४ग) यस नियमावलीमा अन्यत्र जुनसुकै कुरा लेखिएको भएतापनि सिधै (डाइरेक्ट) बस सेवा रात्री तथा दिवा सेवामा र द्रुत (एक्सप्रेस) बस सेवा, साधारण (लोकल) बस सेवा, मिनिबस, माईक्रोबस दिवा सेवामा मात्र सञ्चालन गर्ने अनुमति दिइनेछ । तर माईक्रोबसको हकमा बढीमा ३०० किलोमिटर सम्मको दूरीका लागि मात्र बाटो इजाजत दिइनेछ । (५) ऐनको दफा ६ को उपदफा (४) को प्रयोजनका लागि देहाय बमोजिमका सवारीको गति देहाय बमोजिम निर्धारण गरिएकोछ:- । (क) कार, जीप, भ्यान र पिकअप बढीमा ८० कि.मि. प्रतिघण्टा, । (ख) टेम्पो, स्कूटर, पावर टिलर तथा ट्याक्टर बढीमा ४० कि.मि. प्रति घण्टा, । (ग) मोटर साइकल बढीमा ५० कि.मि. प्रति घण्टा, । (घ) बस, मिनीबस, ट्रक, मिनी ट्रक पहाडी बाटोमा बढीमा ५० कि.मि. प्रति घण्टा र समतल बाटोमा बढीमा ७० कि.मि. प्रति घण्टा । तर, । बाक्लो बस्ती भएको ईलाकामा प्रतिघण्टा ४० कि.मि. भन्दा बढी गतिमा कुनै पनि सवारी चलाउन हुँदैन । (६) विभागले उपनियम (५) बमोजिमका सवारी बाहेक अन्य सवारीको गति निर्धारण गर्न र गति निर्धारण गरिएको सवारीको हकमा भौगोलिक अवस्था र सडकको स्थिति समेत विचार गरी सवारीको गतिमा फेरबदल गर्न सक्नेछ । (७) उपनियम (५) र (६) मा जुनसुकै कुरा लेखिएको भएतापनि ऐनको दफा ११५ बमोजिम कुनै स्थानमा सवारीको गति सम्बन्धी सूचना वा सङ्केत उल्लेख गरिएको रहेछ भने त्यस्तो स्थानमा सोही सूचना वा सङ्केतमा उल्लेख भए बमोजिम सवारी चलाउनु पर्नेछ । (८) यात्री वाहक सवारी चलाउने चालकले बाटो इजाजतपत्र दिने कार्यालयले निर्धारण गरेको समय सारणी अनुसारको समयमा सवारी छुटाउनु र गन्तव्य स्थानमा पुर्‍याउनु पर्नेछ । (९) काबू बाहिरको अवस्था परेकोमा बाहेक उपनियम (८) बमोजिमको समय भन्दा ढिलो हुने गरी वा यात्रुलाई असुविधा हुने गरी वा अलपत्र पार्ने गरी सवारी गन्तव्य स्थानमा पुर्‍याउनु हुँदैन । १९. पर्यटक सवारी: (१) देहाय बमोजिमको सवारीलाई ऐनको दफा ७ बमोजिम पर्यटक सवारीको रूपमा दर्ता गरिनेछ:- । (क) प्रचलित कानून बमोजिम पर्यटन व्यवसाय गर्न पाउने अनुमतिपत्र प्राप्त पर्यटन व्यवसायीको नाममा दर्ता भएको, । (ख) कुनै वित्तिय संस्थाद्वारा प्रदान गरिएको ऋणबाट खरिद भएको सवारी सम्बन्धित वित्तिय संस्थाको नाममा दर्ता भएको भएतापनि त्यस्तो सवारी प्रचलित कानून बमोजिम पर्यटन व्यवसाय गर्न पाउने अनुमतिपत्र प्राप्त पर्यटन व्यवसायीले पर्यटन व्यवसायका लागि प्रयोग गरेको भए । (२) पर्यटक सवारीले अन्य सार्वजनिक सवारी सरह यात्रु तथा मालसामान ओसार पसार गर्न पाउने छैन । परिच्छेद- ४ । चालक अनुमतिपत्र सम्बन्धी व्यवस्था । २०. चालक अनुमतिपत्रको लागि दरखास्त: (१) ऐनको दफा ४८ बमोजिम चालक अनुमतिपत्र लिन चाहने व्यक्तिले अनुसूची-३ बमोजिमको दस्तुर सहित कुनै कार्यालयमा अनुसूची-१७ बमोजिमको ढाँचामा दरखास्त दिनुपर्नेछ । (२) उपनियम (१) बमोजिम दरखास्त दिँदा दरखास्त साथ दरखास्तवालाको निरोगीताको सम्बन्धमा नेपाल सरकारद्वारा मान्यता प्राप्त चिकित्सकले अनुसूची-१८ बमोजिमको ढाँचामा प्रमाणित गरेको निरोगीताको प्रमाणपत्र समेत संलग्न गर्नु पर्नेछ । (३) उपनियम (१) बमोजिम दरखास्त दिने व्यक्तिहरूमध्ये ऐनको दफा ४९ बमोजिम चालक अनुमतिपत्रको लागि लिइएको परीक्षामा सफल भएका व्यक्तिहरूलाई मात्र चालक अनुमतिपत्र दिइनेछ ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

(३) उपनियम (१) बमोजिम दरखास्त दिने व्यक्तिहरूमध्ये ऐनको दफा ४९ बमोजिम चालक अनुमतिपत्रको लागि लिइएको परीक्षामा सफल भएका व्यक्तिहरूलाई मात्र चालक अनुमतिपत्र दिइनेछ । (४) उपनियम (३) बमोजिम चालक अनुमतिपत्र दिँदा निजी सवारी र सार्वजनिक सवारीको लागि चालक अनुमतिपत्र छुट्टाछुट्टै रूपमा दिन सकिनेछ । (५) यस नियमावलीमा अन्यत्र जुनसुकै कुरा लेखिएको भएतापनि यो नियमावली प्रारम्भ भएपछि पहिलो संशोधनद्वारा संशोधित । साठी वर्ष उमेर पूरा भएका कुनै व्यक्तिलाई ठूलो र मझौला सार्वजनिक सवारी चलाउन अनुमतिपत्र दिइने छैन । आठौँ संशोधनद्वारा संशोधित । (६) सानो सवारी चलाएको दुई वर्ष पूरा नभएसम्म अनुसूची-१८क. मा उल्लिखित सवारी बाहेक अन्य मझौला र ठूलो सवारी चलाउन चालक अनुमतिपत्र दिइने छैन । दशौँ संशोधनद्वारा संशोधित । २०क. विद्युतीय परिचयपत्रको रूपमा दिनु पर्ने: नियम २० बमोजिम दिइने चालक अनुमतिपत्र विद्युतीय परिचयपत्र (इलेक्ट्रोनिक स्मार्ट कार्ड वा क्यूआर कोड सहितको कार्ड) को रूपमा दिनु पर्नेछ । चौथो संशोधनद्वारा थप । तर चालक अनुमतिपत्र विद्युतीय परिचयपत्र (इलेक्ट्रोनिक स्मार्ट कार्ड) को रुपमा दिने सम्बन्धमा आवश्यक पूर्वाधारको व्यवस्था नहुञ्जेलसम्मका लागि नेपाल सरकारले तोके बमोजिमको चालक अनुमतिपत्र दिइनेछ । छैटौं संशोधनद्वारा थप । २०ख. परीक्षाको किसिम: (१) विभागले ऐनको दफा ४९ बमोजिम चालक अनुमतिपत्रको लागि दरखास्तवालाको परीक्षण गर्दा देहाय बमोजिमको परीक्षा प्रणाली अपनाउनेछ:- । (क) लिखित परीक्षा । (ख) प्रयोगात्मक परीक्षा । (ग) अन्य कुनै परीक्षा । (२) उपनियम (१) को खण्ड (क) बमोजिम लिखित परीक्षामा उत्तीर्ण हुने दरखास्तवालाले लिखित परीक्षा उत्तीर्ण भएपछि नब्बे दिनभित्र तीन पटकसम्म प्रयोगात्मक परीक्षा दिन सक्नेछ । २१. चालक अनुमतिपत्र दर्ता किताब: नियम २० बमोजिम दिइएको चालक अनुमतिपत्रको लगत अद्यावधिक रूपमा राख्न कार्यालयले अनुसूची-१९ बमोजिमको ढाँचामा चालक अनुमतिपत्र दर्ता किताब तयार गरी राख्नु पर्नेछ । २२. चालक अनुमतिपत्रमा अरू सवारी समावेश गर्ने: (१) नियम २० बमोजिम दिइएको चालक अनुमतिपत्रमा उल्लिखित सवारीका अतिरिक्त अन्य कुनै सवारी समावेश गराउन चाहेमा चालकले ऐनको दफा ५५ बमोजिम समावेश गराउन चाहेको सवारीको किसिम खुलाई अनुसूची-३ बमोजिमको दस्तुर सहित त्यस्तो अनुमतिपत्र दिने कार्यालयमा पहिलो संशोधनद्वारा संशोधित । अनुसूची-१७ बमोजिमको ढाँचामा दरखास्त दिनुपर्नेछ । (२) उपनियम (१) बमोजिम पर्न आएको दरखास्तको सम्बन्धमा कार्यालयले ऐनको दफा ५५ बमोजिमको कार्यविधि अपनाई दरखास्तवालालाई पहिले दिएको अनुमतिपत्रमा उल्लिखित सवारीका अतिरिक्त निजले समावेश गराउन चाहेको सवारी समावेश गरी नयाँ चालक अनुमतिपत्र दिनेछ । २३. चालक अनुमतिपत्रको नवीकरण: (१) चालकले ऐनको दफा ५६ बमोजिम चालक अनुमतिपत्रको नवीकरणको लागि अनुसूची-३ बमोजिमको दस्तुर सहित त्यस्तो अनुमतिपत्र दिने कार्यालयमा अनुसूची-२१ बमोजिमको ढाँचामा दरखास्त दिनुपर्नेछ । (२) उपनियम (१) बमोजिम चालक अनुमतिपत्रको नवीकरणको लागि दरखास्त दिँदा अनुसूची-१८ बमोजिमको ढाँचाको निरोगीताको प्रमाणपत्र समेत संलग्न गर्नु पर्नेछ ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

(२) उपनियम (१) बमोजिम चालक अनुमतिपत्रको नवीकरणको लागि दरखास्त दिँदा अनुसूची-१८ बमोजिमको ढाँचाको निरोगीताको प्रमाणपत्र समेत संलग्न गर्नु पर्नेछ । (३) उपनियम (१) बमोजिम चालक अनुमतिपत्रको नवीकरणको लागि दरखास्त पर्न आएमा कार्यालयले आवश्यक जाँचबुझ गरी त्यस्तो चालक अनुमतिपत्र नवीकरण गर्न उपयुक्त देखेमा ऐन तथा यस नियमावलीमा उल्लिखित अन्य व्यवस्थाहरूको अधीनमा रही चालक अनुमतिपत्र नवीकरण गरी सो को व्यहोरा पहिलो संशोधनद्वारा संशोधित । अनुसूची-१९ बमोजिमको चालक अनुमतिपत्र दर्ता किताब तयार गरी राख्नु पर्नेछ । (४) एउटा कार्यालयबाट दिइएको चालक अनुमतिपत्र उपनियम (३) बमोजिम अर्को कार्यालयबाट नवीकरण गरिएकोमा नवीकरण गर्ने कार्यालयले यथासक्य छिटो सो कुराको जानकारी त्यस्तो चालक अनुमतिपत्र दिने कार्यालयलाई दिनुपर्नेछ र त्यस्तो जानकारी प्राप्त हुन आएमा चालक अनुमतिपत्र दिने कार्यालयले पनि त्यस्तो चालक अनुमतिपत्र नवीकरण भएको व्यहोरा अनुसूची-२३ बमोजिमको दर्ता किताबमा जनाउनु पर्नेछ । छैटौं संशोधनद्वारा थप । २३क. चालक अनुमतिपत्रको निलम्बन: देहायको कार्य गरेमा अधिकार प्राप्त अधिकारीले त्यस्तो चालकको अनुमतिपत्र ऐनको दफा ६० बमोजिम निलम्बन गर्न सक्नेछ:- । (क) यात्रुवाहक सार्वजनिक सवारीको चालकले ऐनको दफा १०२ विपरीत यातायात सञ्चालन गरेमा, । (ख) यात्रुवाहक सवारीको चालकले मालसामान (यात्रीको झिटीगुन्टा बाहेक) बोकेमा र मालवाहक सवारीले यात्रु बोकेमा, । (ग) पर्यटक सवारीको चालकले पर्यटक बाहेक अन्य यात्री बोकेमा, । (घ) निजी सवारीले ऐनको दफा ८ को उपदफा (२) विपरीत यातायात सेवाको लागि प्रयोग गरेमा, । (ङ) सार्वजनिक सवारीको चालकले ऐनको दफा ७५ बमोजिम बाटो इजाजतपत्र नलिएको बाटोमा सवारी चलाएमा, । (च) सवारी चालकले सवारी चलाउँदा मोबाइल फोनको प्रयोग गरेमा, । (छ) चालकले मादक पदार्थ तथा अन्य लागू पदार्थ सेवन गरी सवारी चलाएमा । २४. चालक अनुमतिपत्रको प्रतिलिपि: (१) ऐनको दफा ६२ बमोजिमको अवस्था परी चालक अनुमतिपत्रको प्रतिलिपि आवश्यक परेमा सम्बन्धित चालकले त्यस्तो चालक अनुमतिपत्र दिने कार्यालयमा अनुसूची-३ बमोजिमको दस्तुर सहित अनुसूची-२४ बमोजिमको ढाँचामा दरखास्त दिनु पर्नेछ । (२) उपनियम (१) बमोजिम दरखास्त पर्न आएमा त्यस्तो दरखास्तको सम्बन्धमा कार्यालयले आवश्यक जाँचबुझ गरी दरखास्तवालाको माग बमोजिम चालक अनुमतिपत्रको प्रतिलिपि दिन आवश्यक देखेमा ऐन तथा यस नियमावलीमा उल्लिखित अन्य व्यवस्थाहरूको अधीनमा रही चालक अनुमतिपत्रको प्रतिलिपि दिई अनुसूची-१९ बमोजिमको चालक अनुमतिपत्र दर्ता किताबमा सो व्यहोरा जनाउनु पर्नेछ । २५. चालकको मृत्युको सूचना दिनुपर्ने: (१) ऐन तथा यस नियमावली बमोजिम चालक अनुमतिपत्र प्राप्त व्यक्तिको मृत्यु भएमा मृत्यु भएको मितिले पैंतीस दिनभित्र त्यस्तो मृतकको नजिकको नातेदारले निजको मृत्युको सम्बन्धमा प्रचलित कानून बमोजिम मृत्यु दर्ता प्रमाणपत्र लिई त्यसको प्रतिलिपि त्यस्तो चालक अनुमतिपत्र दिने कार्यालयमा बुझाउनु पर्नेछ ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

(२) उपनियम (१) बमोजिम मृत्युको बारेमा जानकारी दिँदा मृतकको चालक अनुमतिपत्र उपलब्ध भएमा सो समेत बुझाइदिनु पर्नेछ र त्यस्तो जानकारी प्राप्त हुन आएमा सम्बन्धित कार्यालयले पनि अनुसूची-१९ बमोजिमको चालक अनुमतिपत्र दर्ता किताबबाट निजको लगत कट्टा गरिदिनु पर्नेछ । परिच्छेद-५ । परिचालक अनुमतिपत्र सम्बन्धी व्यवस्था । २६. परिचालक अनुमतिपत्रको लागि दरखास्त: (१) ऐनको दफा ६६ बमोजिम परिचालक अनुमतिपत्र लिन चाहने व्यक्तिले परिचालक अनुमतिपत्रको लागि अनुसूची-३ बमोजिमको दस्तुर सहित कुनै कार्यालयमा अनुसूची-२५ बमोजिमको ढाँचामा दरखास्त दिनु पर्नेछ । (२) उपनियम (१) बमोजिम दरखास्त दिँदा दरखास्त साथ दरखास्तवालाको निरोगीताको सम्बन्धमा नेपाल सरकारद्वारा मान्यता प्राप्त चिकित्सकले अनुसूची-२६ बमोजिमको ढाँचामा प्रमाणित गरिदिएको निरोगीताको प्रमाणपत्र समेत संलग्न गर्नु पर्नेछ । (३) उपनियम (१) बमोजिम परिचालक अनुमतिपत्रको लागि दरखास्त पर्न आएमा कार्यालयले ऐनको दफा ६७ बमोजिम कार्यविधि अपनाई परिचालक अनुमतिपत्र दिनु पर्नेछ । २७. परिचालक अनुमतिपत्र दर्ता किताब: नियम २६ बमोजिम दिइएको परिचालक अनुमतिपत्रको लगत अद्यावधिक रूपमा राख्न परिचालक अनुमतिपत्र जारी गर्ने कार्यालयले अनुसूची-२७ बमोजिमको ढाँचामा परिचालक अनुमतिपत्र दर्ता किताब तयार गरी राख्नु पर्नेछ । २८. परिचालक अनुमतिपत्रको नवीकरण: (१) परिचालकले ऐनको दफा ६८ बमोजिम अनुमतिपत्रको नवीकरणको लागि अनुसूची-३ बमोजिमको दस्तुर सहित कुनै कार्यालयमा अनुसूची-२८ बमोजिमको ढाँचामा दरखास्त दिनु पर्नेछ । (२) उपनियम (१) बमोजिम दरखास्त दिँदा अनुसूची-२६ बमोजिमको ढाँचामा दरखास्तवालाको निरोगीताको प्रमाणपत्र समेत संलग्न गर्नु पर्नेछ । (३) उपनियम (१) बमोजिम दरखास्त पर्न आएको दरखास्तको सम्बन्धमा कार्यालयले आवश्यक जाँचबुझ गरी परिचालक अनुमतिपत्र नवीकरण गर्न उपयुक्त देखेमा ऐन तथा यस नियमावलीमा उल्लिखित अन्य व्यवस्थाहरूको अधीनमा रही परिचालक अनुमतिपत्र नवीकरण गरी सोको व्यहोरा अनुसूची-२९ बमोजिमको परिचालक अनुमतिपत्र नवीकरण किताबमा जनाउनु पर्नेछ । (४) एउटा कार्यालयबाट दिइएको परिचालक अनुमतिपत्र उपनियम (३) बमोजिम अर्को कार्यालयबाट नवीकरण गरिएकोमा नवीकरण गर्ने कार्यालयले यथासक्य छिटो सो कुराको जानकारी त्यस्तो परिचालक अनुमतिपत्र दिने कार्यालयलाई दिनुपर्नेछ र त्यस्तो जानकारी प्राप्त हुन आएमा परिचालक अनुमतिपत्र जारी गर्ने कार्यालयले पनि त्यस्तो परिचालक अनुमतिपत्र नवीकरण भएको व्यहोरा अनुसूची-३० बमोजिमको दर्ता किताबमा जनाउनु पर्नेछ । २९. परिचालक अनुमतिपत्रको प्रतिलिपि: (१) परिचालकले परिचालक अनुमतिपत्रको प्रतिलिपि आवश्यक परेमा अनुसूची-३ बमोजिमको दस्तुर सहित त्यस्तो परिचालक अनुमतिपत्र दिने कार्यालयमा अनुसूची-३१ बमोजिमको ढाँचामा दरखास्त दिनु पर्नेछ । (२) उपनियम (१) बमोजिम दरखास्त पर्न आएमा त्यस्तो दरखास्तको सम्बन्धमा कार्यालयले आवश्यक जाँचबुझ गरी दरखास्तवालाको माग बमोजिम परिचालक अनुमतिपत्रको प्रतिलिपि दिन आवश्यक देखेमा ऐन तथा यस नियमावलीमा उल्लिखित अन्य व्यवस्थाहरूको अधीनमा रही परिचालक अनुमतिपत्रको प्रतिलिपि दिई अनुसूची-२७ बमोजिमको परिचालक अनुमतिपत्र दर्ता किताबमा सो व्यहोरा जनाउनु पर्नेछ । परिच्छेद-६ ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

परिच्छेद-६ । यातायात व्यवस्थापन । ३०. बाटो इजाजतपत्रको लागि दरखास्त दिने: (१) ऐनको दफा ७६ बमोजिम बाटो इजाजतपत्र लिन चाहने सवारी धनी वा व्यवस्थापकले बाटो इजाजतपत्रका लागि अनुसूची-३ बमोजिमको दस्तुर सहित सम्बन्धित कार्यालयमा अनुसूची-३२ बमोजिमको ढाँचामा दरखास्त दिनुपर्नेछ । (२) उपनियम (१) बमोजिम बाटो इजाजतपत्रको लागि दरखास्त दिँदा सम्बन्धित सवारी धनी वा व्यवस्थापकले चालक तथा परिचालकहरूलाई अनुसूची-६२ बमोजिम दिएको नियुक्तिपत्रको प्रतिलिपि समेत संलग्न गर्नुपर्नेछ । (३) एउटा बाटो इजाजतपत्र प्रयोग गरिरहेको सवारीको धनी वा व्यवस्थापकले सो बाटोमा सवारी नलाई अर्को बाटोमा सवारी चलाउने भएमा त्यसरी सवारी चलाउने बाटो इजाजतपत्र लिनको लागि साविकको बाटो इजाजतपत्र दिने कार्यालयले दिएको सहमतिपत्र समेत संलग्न गर्नुपर्नेछ । ३१. बाटो परिवर्तन: (१) ऐनको दफा ७७ बमोजिम दिइएको बाटो इजाजतपत्रमा उल्लिखित बाटो बाहेक अन्य बाटो प्रयोग गर्न चाहेमा सम्बन्धित सवारी धनी वा व्यवस्थापकले ऐनको दफा ७९ बमोजिम अन्य बाटो प्रयोग गर्नका लागि अनुसूची-३ बमोजिमको दस्तुर सहित । त्यस्तो बाटो इजाजतपत्र दिने कार्यालयमा अनुसूची-३३ बमोजिमको ढाँचामा दरखास्त दिनु पर्नेछ । (२) उपनियम (१) बमोजिमको दरखास्त परेमा कार्यालयले ऐनको दफा ७९ बमोजिम नयाँ बाटो इजाजतपत्र दिनु पर्नेछ । ३२. पटके बाटो इजाजतपत्र: (१) ऐनको दफा ८१ बमोजिम पटके बाटो इजाजतपत्र लिन चाहने सवारी धनी वा व्यवस्थापकले अनुसूची-३ बमोजिमको दस्तुर सहित सम्बन्धित कार्यालयमा अनुसूची-३४ बमोजिमको ढाँचामा दरखास्त दिनु पर्नेछ । (२) उपनियम (१) बमोजिम दरखास्त परेमा कार्यालयले जाँचबुझ गरी ऐनको दफा ८१ बमोजिमको अवधिका लागि अनुसूची-३५ बमोजिमको ढाँचामा पटके बाटो इजाजतपत्र दिनु पर्नेछ । छैठौं संशोधनद्वारा थप । ३२क. यात्रीवाहक सवारीको आकार र स्तर तोक्न सक्ने: ऐनको दफा ७४ बमोजिम निर्धारण गरेको बाटोमध्ये बाटो इजाजतपत्रको लागि यात्रीवाहक सवारीको आकार र स्तर भौतिक पूर्वाधार तथा यातायात मन्त्रालयले नेपाल राजपत्रमा सूचना प्रकाशन गरी तोके बमोजिम हुनेछ । ३३. मध्यम र लामो बाटोमा यातायात सेवा प्रदान गर्ने सार्वजनिक सवारीको स्तर: ऐनको दफा ८२ बमोजिम मध्यम र लामो बाटोमा यातायात सेवा सञ्चालन गर्ने सार्वजनिक सवारीको स्तर नेपाल सरकारले नेपाल राजपत्रमा सूचना प्रकाशन गरी तोकिदिए बमोजिम हुनेछ । ३४. बाटो इजाजतपत्र नवीकरण: (१) ऐनको दफा ८३ बमोजिम बाटो इजाजतपत्रको नवीकरणको लागि अनुसूची-३ बमोजिमको दस्तुर सहित त्यस्तो बाटो इजाजतपत्र दिने कार्यालयमा अनुसूची-३६ बमोजिमको ढाँचामा दरखास्त दिनु पर्नेछ । (२) उपनियम (१) बमोजिम पर्न आएको दरखास्तको सम्बन्धमा कार्यालयले आवश्यक जाँचबुझ गरी बाटो इजाजतपत्र नवीकरण गर्न उपयुक्त देखेमा ऐन तथा यस नियमावलीमा उल्लिखित अन्य व्यवस्थाहरूको अधीनमा रही बाटो इजाजतपत्र नविकरण गरी दिनु पर्नेछ । ३५. बाटो इजाजतपत्र स्थगित: (१) ऐनको दफा ७७, ७९, ८० र ८३ बमोजिम दिइएको बाटो इजाजतपत्रमा उल्लिखित अवधि समाप्त हुनु अगावै बाटो इजाजतपत्र प्राप्त सवारीको धनी वा व्यवस्थापकले सवारी चल्न नसक्ने कारण देखाई बाटो इजाजतपत्र स्थगित गर्नको लागि ऐनको दफा ८६ बमोजिम त्यस्तो बाटो इजाजतपत्र दिने कार्यालयमा अनुसूची-३७ बमोजिमको ढाँचामा दरखास्त दिनु पर्नेछ ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

(२) उपनियम (१) बमोजिम पर्न आएको दरखास्तको सम्बन्धमा कार्यालयले आवश्यक जाँचबुझ गरी ऐनको दफा ८६ बमोजिम बाटो इजाजतपत्र स्थगित गरी दिनेछ । (३) उपनियम (२) मा लेखिएदेखि बाहेक कुनै सवारीको सम्बन्धमा ऐन तथा यस नियमावली बमोजिम सवारी धनी वा व्यवस्थापकले कार्यालयबाट माग भए बमोजिमका कागजातहरू पेश गर्नु पर्नेछ । त्यसरी माग भएका कागजात पेश गर्न नसकेमा वा पेश गरेता पनि त्यस्तो कागजात शंकास्पद देखिएमा त्यस्तो सवारीको सम्बन्धमा ऐन तथा यस नियमावली बमोजिम दिइएको बाटो इजाजतपत्र स्थगित गर्न सक्नेछ । छैठौं संशोधनद्वारा थप । ३५क. बाटो इजाजतपत्र निलम्बन: देहायको कार्य गरेमा अधिकार प्राप्त अधिकारीले त्यस्तो सवारीको बाटो इजाजतपत्र बढीमा छ महिनाको लागि निलम्बन गर्न सक्नेछ:- । (क) ऐनको दफा १०२ विपरीत हुनेगरी यात्रीवाहक सार्वजनिक सवारी चलाएमा, । (ख) यात्रीवाहक सवारीले मालसामान (यात्रीको झिटीगुन्टा बाहेक) बोकेमा र मालवाहक सवारी साधनले यात्रु बोकेमा, । (ग) यात्रीवाहक सार्वजनिक सवारीले ऐनको दफा १०४ विपरीत यातायात सेवा सञ्चालन गरेमा, । (घ) सार्वजनिक सवारीले ऐनको दफा ७५ बमोजिम बाटो इजाजतपत्र नलिई यातायात सेवा सञ्चालन गरेमा, । (ङ) यात्रीवाहक सवारीले यो नियम लागू भएको तीस दिनभित्र सवारीको छतमा सामान राख्ने क्यारियर नहटाएमा । ३६. बाटो इजाजतपत्र नामसारी: ऐन तथा यस नियमावली बमोजिम बाटो इजाजतपत्र प्राप्त गरेको कुनै सवारीको धनी वा व्यवस्थापकले सवारी बिक्री वा अन्य कुनै व्यहोराबाट सो सवारीको नामसारी गराएमा त्यस्तो बाटो इजाजतपत्र प्राप्त सवारीको नयाँ धनी वा व्यवस्थापकले उक्त बाटो इजाजतपत्र प्रयोग गर्न चाहेमा बाटो इजाजतपत्रको नामसारीको लागि निवेदन दिएमा सम्बन्धित कार्यालयले त्यस्तो बाटो इजाजतपत्र नामसारी गरिदिनु पर्नेछ । ३७. बाटो इजाजतपत्र दर्ता किताब: ऐन तथा यस नियमावली बमोजिम दिइएको बाटो इजाजतपत्र बाटो परिवर्तन गरिएको इजाजतपत्र, पटके बाटो इजाजतपत्र, बाटो इजाजतपत्र नवीकरण, बाटो इजाजतपत्र स्थगित तथा बाटो इजाजतपत्र नामसारीको लगत अनुसूची-३८ बमोजिमको बाटो इजाजत दर्ता किताबमा अद्यावधिक रूपमा राख्नु पर्नेछ । ३८. बाटो इजाजतपत्रको प्रतिलिपि दिने: (१) ऐनको दफा ८८ बमोजिम कारण परी बाटो इजाजतपत्रको प्रतिलिपि आवश्यक परेमा सम्बन्धित सवारी धनी वा व्यवस्थापकले अनुसूची-३ बमोजिमको दस्तुर सहित सम्बन्धित कार्यालयमा अनुसूची-३९ बमोजिमको ढाँचामा दरखास्त दिनु पर्नेछ । (२) उपनियम (१) बमोजिम पर्न आएको दरखास्तको सम्बन्धमा कार्यालयले ऐनको दफा ८८ बमोजिम आवश्यक जाँचबुझ गरी दरखास्तवालालाई बाटो इजाजतपत्रको प्रतिलिपि दिई त्यसको सूचना सम्बन्धित प्रहरी कार्यालयलाई दिनु पर्नेछ । ३९. जाँचपास प्रमाणपत्रको लागि दरखास्त: (१) ऐनको दफा ९० बमोजिम सवारी जाँचपास प्रमाणपत्र लिन चाहने व्यवस्थापक वा सवारी धनीले सवारी सञ्चालन गर्नु अगाडी ऐनको दफा ९० बमोजिम जाँचपासको लागि अनुसूची-३ बमोजिमको दस्तुर सहित सम्बन्धित कार्यालयमा अनुसूची-४० बमोजिमको ढाँचामा दरखास्त दिनु पर्नेछ ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

३९. जाँचपास प्रमाणपत्रको लागि दरखास्त: (१) ऐनको दफा ९० बमोजिम सवारी जाँचपास प्रमाणपत्र लिन चाहने व्यवस्थापक वा सवारी धनीले सवारी सञ्चालन गर्नु अगाडी ऐनको दफा ९० बमोजिम जाँचपासको लागि अनुसूची-३ बमोजिमको दस्तुर सहित सम्बन्धित कार्यालयमा अनुसूची-४० बमोजिमको ढाँचामा दरखास्त दिनु पर्नेछ । (२) उपनियम (१) बमोजिम दरखास्त पर्न आएमा कार्यालयले सम्बन्धित प्राविधिक मार्फत अनुसूची-४१ बमोजिमको ढाँचाको जाँचपास विवरण फाराम बमोजिम सम्बन्धित सवारीको आवश्यक जाँचबुझ गर्न लगाई जाँचपास विवरण फाराम बमोजिम व्यहोरा ठीक देखिएमा ऐन तथा यस नियमावलीमा उल्लिखित अन्य व्यवस्थाहरूको अधीनमा रही अनुसूची-४२ बमोजिमको ढाँचामा जाँचपास प्रमाणपत्र दिनुपर्नेछ । (३) उपनियम (२) बमोजिम दिइएको जाँचपास प्रमाणपत्रको म्याद बहाल रहेकै अवस्थामा कुनै सवारी अधिकार प्राप्त अधिकारी, यातायात निरीक्षक वा सम्बन्धित ट्राफिक प्रहरीले जाँच गर्दा ठीक अवस्थामा नरहेको नदेखिएमा उक्त सवारीको आवश्यक मर्मत संभारको लागि पन्ध्र दिनको म्याद दिन सक्नेछ र सो म्याद भित्र सवारीको मर्मत संभार गर्न नभ्याएमा थप पन्ध्र दिनको म्याद दिन सक्नेछ र सो म्याद भित्र मर्मत संभार गराउनु सम्बन्धित सवारीको धनी र व्यवस्थापकको कर्तव्य हुनेछ । (४) उपनियम (३) बमोजिम दिइएको म्याद भित्र आवश्यक मर्मत संभार नगरी त्यस्तो सवारी चलाउनु हुँदैन । ४०. पुनः जाँचपास गर्नुपर्ने: (१) ऐनको दफा ९१ बमोजिम दिइएको जाँचपास प्रमाणपत्रमा उल्लिखित अवधि समाप्त भएपछि पुनः जाँचपासको लागि सवारी धनी वा व्यवस्थापकले ऐनको दफा ९२ बमोजिम त्यस्तो जाँचपास प्रमाणपत्र दिने कार्यालयमा अनुसूची-४३ बमोजिमको ढाँचामा दरखास्त दिनु पर्नेछ । (२) उपनियम (१) बमोजिम पुनः जाँचपासको लागि दरखास्त पर्न आएमा कार्यालयले नियम ३९ को उपनियम (२) बमोजिम आवश्यक जाँचबुझ गर्न लगाई ऐन तथा यस नियमावलीमा उल्लिखित अन्य व्यवस्थाहरूको अधीनमा रही पुनः जाँचपास प्रमाणपत्र दिनु पर्नेछ । ४१. जाँचपास प्रमाणपत्र स्थगित: (१) ऐनको दफा ९१ र ९२ बमोजिम दिइएको जाँचपास प्रमाणपत्रमा उल्लिखित अवधि समाप्त हुनु अगावै सम्बन्धित सवारीको धनी वा व्यवस्थापकले सवारी चल्न नसक्ने कारण देखाई जाँचपास प्रमाणपत्र स्थगित गर्नको लागि सम्बन्धित कार्यालयमा अनुसूची-४४ बमोजिमको ढाँचामा दरखास्त दिनु पर्नेछ । (२) उपनियम (१) बमोजिम जाँचपास प्रमाणपत्र स्थगित गर्नको लागि दरखास्त पर्न आएमा कार्यालयले आवश्यक जाँचबुझ गरी जाँचपास प्रमाणपत्र स्थगित गर्न उपयुक्त देखेमा स्थगित गरिदिनेछ । ४२. जाँचपास प्रमाणपत्रको प्रतिलिपि: (१) जाँचपास प्रमाणपत्रको प्रतिलिपि आवश्यक परेमा सम्बन्धित सवारी धनी वा व्यवस्थापकले जाँचपास प्रमाणपत्रको प्रतिलिपिको लागि अनुसूची-३ बमोजिमको दस्तुर सहित सम्बन्धित कार्यालयमा अनुसूची-४५ बमोजिमको ढाँचामा दरखास्त दिनु पर्नेछ । (२) उपनियम (१) बमोजिम पर्न आएको दरखास्तको सम्बन्धमा कार्यालयले आवश्यक जाँचबुझ गरी दरखास्तवालाको माग बमोजिम जाँचपास प्रमाणपत्रको प्रतिलिपि दिन आवश्यक देखेमा जाँचपास प्रमाणपत्रको प्रतिलिपि दिनेछ ।